b'\n_START_ARTICLE_\nTytt\xc3\xb6jen ilta\n_START_SECTION_\nJuoni\n_START_PARAGRAPH_\n\xc3\x84iti ja tyt\xc3\xa4r haluaisivat molemmat olla nuoria naisia. Toinen on kuitenkin viel\xc3\xa4 melkein lapsi ja toinen l\xc3\xa4hestyy keski-ik\xc3\xa4\xc3\xa4. Molemmat viett\xc3\xa4v\xc3\xa4t tahoillaan tytt\xc3\xb6jen illan, jossa ihmisarvo, yst\xc3\xa4vyys ja rakkaus punnitaan.\n_START_SECTION_\nArviot lehdiss\xc3\xa4 ja menestys festivaaleilla\n_START_PARAGRAPH_\nTytt\xc3\xb6jen ilta sai kriitikoilta positiivisen arvion. Helsingin Sanomien Jukka Karjalaisen mukaan "naseva \'samaan aikaan toisaalla\' -kertomus my\xc3\xb6t\xc3\xa4el\xc3\xa4\xc3\xa4 voimakkaasti t\xc3\xa4t\xc3\xa4 meid\xc3\xa4n ihmisel\xc3\xa4jien taaperrusta._NEWLINE_Kirsikka Saaren dialogi toimii erinomaisesti. Tytt\xc3\xb6jen illan ohjaaja Reetta Aalto osaa el\xc3\xa4v\xc3\xb6itt\xc3\xa4\xc3\xa4 tilanteet yht\xc3\xa4 tarkasti."_NEWLINE_Elokuva palkittiin Tampereen kansainv\xc3\xa4lisill\xc3\xa4 elokuvajuhlilla maaliskuussa 2008 yleis\xc3\xb6palkinnolla. Ohjaaja Reetta Aalto sai lis\xc3\xa4ksi Finnlabin ja Digital Film Finlandin my\xc3\xb6nt\xc3\xa4m\xc3\xa4n resurssipalkinnon._NEWLINE_Tuomariston mukaan tytt\xc3\xb6jen ilta on "raikkaasti ja painottomasti toteutettu kuvaus illasta, jossa kahden eri sukupolven naiset etsiv\xc3\xa4t el\xc3\xa4m\xc3\xa4\xc3\xa4ns\xc3\xa4 varmuutta ja sis\xc3\xa4lt\xc3\xb6\xc3\xa4 vastakkaisen sukupuolen huomiosta. \xc3\x84idin ja tytt\xc3\xa4ren kokemukset tahoillaan peilaavat toisiaan ja katsovat l\xc3\xa4mpim\xc3\xa4n humoristisesti erotisoitunutta arkimaailmaamme."'